Det er ligeså fantastisk som første gang og meget større. Jeg er så stolt over at være med i dag. Sådan lyder det fra 63-årige Jena Nielsen, der i dag i lighed med tusinder andre er med til Aalborg Karneval. Hun adskiller sig dog fra mængden; nemlig ved det at hun også var med ved det første karneval for 40 år, og så er det nok de færreste, der kan hamle op med udklædningen som dronning Margrethe. Med en rød lille hat på hovedet, perlemorskæde om håndleddet og en cigaret i munden er sammenligningen der næsten. Og dronningen er Jena Nielsens heltinde. Aalborg Karneval blev for 40 år siden startskuddet til, at Jena Nielsen tog ud offentligt og optrådte som dronningen, men efter nogle år blev såvel det som deltagelse i karneval lagt på hylden. I anledning af karnevallets 40 års jubilæum er Jena Nielsen dog klar igen i rollen  som Hendes Majestæt Dronning Margrethe II.

Opsummering:
63-årige Jena Nielsen var med til Aalborg Karneval for 40 år siden og igen i dag. Begge gange udklædt som dronning Margrethe.